HKFoods

HKFoods Oyj (vuoteen 2024 HKScan Oyj, vuoteen 2007 HK Ruokatalo Group Oyj ja sitä ennen LSO Food Oy) on Helsingin pörssissä noteerattu elintarviketeollisuusyhtiö. Konsernin pääkonttori on Turussa Kupittaalla. HK viittasi alkuaan yritysnimeen Helsingin Kauppiaat.
pienoiskuva|HKFoodsin suuri elintarviketehdas sijaitsee ja osa konsernijohdosta työskentelee Vantaan Pakkalassa, aivan Kauppakeskus Jumbon länsipuolella.
HKFoods-konserni valmistaa ja markkinoi sian-, naudan- ja siipikarjanlihaa, niistä valmistettuja tuotteita ja valmisruokia tunnetuilla tuotemerkeillä HK®, Kariniemen® ja Via®. Yhtiön tunnetuin yksittäinen tuote Suomessa on HK Sininen Lenkki. HKFoodsin strategisena tavoitteena on kasvaa monipuoliseksi ruokataloksi.

HKFoods Oyj toimii konsernin emoyhtiönä. Suomessa tuotannosta ja markkinoinnista vastaa HKFoods Finland Oy. Konsernin kotimarkkinoihin kuuluvat Suomen lisäksi Puola. Lihan hankinnasta ja tuottajapalveluista vastaa yhtiön kaikissa kotimaissa HKFoods Agri. HKFoodsilla on vientiä noin 40 maahan.HKScanin kotisivut "Johtava pohjoismainen lihaosaaja"

 Konsernin päätuotemerkit 
 Suomessa: HK®, Kariniemen® sekä Via®Vuosikertomus 2013 Tuotemerkkien esittelyLehdistötiedote 22.4.2014 "HKScanin brändistrategia kiteytetty - Flodins-tuotemerkki lanseerataan" 

 Historiaa 

 1913 Lounais-Suomen Osuusteurastamo (LSO) perustettiin.
 1964 Länsi-Uudenmaan Osuusteurastamo yhdistyi LSO:hon.
 1971 Etelä-Suomen Osuusteurastamo yhdistyi LSO:hon.
 1974 Tammisaarelaisen Oy Kassler Ab:n osto.
 1975 osuusteurastamojen Tuottajain Lihakeskuskunta (TLK) ostivat Helsingin Kauppiaat Oy:n.
 1981 Keskusosuusliike OTK luopui omasta lihatuotannosta. Osia siitä LSO:lle. Broilertalo Oy perustettiin.
 1985 osia Suomen Osuuskauppojen Keskuskunnan OK-Lihasta (SOK) LSO:lle.
 1988 LSO perusti LSO Food Oy:n ja luovutti sille teollisuutensa ja markkinointinsa.
 1989 Satahämeen Osuusteurastamo yhdistyi LSO:hon.
 1991 TLK lakkautettiin, LSO Food osti TLK:n teollisuuden (Helsingin Kauppiaat Oy). Yhtiö alkoi toimia koko maassa.
 1993 Broilertalo Oy osti Kariniemi Oy:n siipikarjaliiketoiminnan.
 1995 LSO:sta LSO Osuuskunta.
 1996 Yhteistyö Pouttu Oy:n kanssa alkoi (Pouttu Foods Oy).
 1997 Yhtiön nimi vaihtui LSO Foodista HK Ruokatalo Oyj:ksi ja se listautui pörssiin. Perustettiin hankinta- ja logistiikkayhtiö LSO Foods Oy. Tässä vaiheessa LSO Osuuskunta luopui kaikesta liiketoiminnasta ja jäi puhtaasti omistajaosuuskunnaksi.
 1998 HK Ruokatalo osti pääosan virolaisesta AS Rakvere Lihakombinaatista.
 2000 HK Ruokatalo osti Helanderin Teurastamo Oy:n.
 2001 Puolet virolaisesta siipikarjayhtiö AS Talleggista HK Ruokatalolle yrityskaupassa.
 2002 HK Ruokatalo meni vähemmistöosakkaaksi puolalaiseen Sokolów S.A:han.
 2003 Koiviston Teurastamo Oy:stä tuli HK Ruokatalon tytäryhtiö. AS Tallegg kokonaan HK Ruokatalon omistukseen, samoin Pouttu Foods Oy.
 2004 HK Ruokatalo ja tanskalainen lihajätti Danish Crown perustivat yhteisyrityksen Saturn Nordic Holding AB:n ja siirsivät siihen mennessä hankitut Sokolów-osakkeet sille. SNH jatkoi osakeostoja.
 2005 Broilertalo, Pouttu Foods ja Koiviston Teurastamo sulautuivat HK Ruokataloon.
 2006 Sokolów siirtyi kokonaan suomalais-tanskalaiseen omistukseen ja vedettiin pois Varsovan pörssistä.
 2006–2007 Ruotsalaisen Scan AB:n koko osakekanta siirtyi osakekaupassa HK Ruokatalolle.
 2006 HK Ruokatalo kertoi vähentävänsä noin 500 henkeä vuoden 2007 loppuun mennessä. Perusteluina oli yrityksen riittämätön kustannuskilpailukyky.Yle 12.01.2006. HK Ruokatalo vähentämässä satoja.
 2006 Swedish Meatsin liiketoiminnan siirtyminen HK Ruokatalon omistukseen varmistui.Yle 21.12.2006. Talous lyhyet 21.12. 
 2007 Scan AB:n toiminta Ruotsissa alkoi. Loppuvuodesta 2006 ilmoitettu suurkauppa vahvistui. Lisääntyneen kansainvälisyyden vuoksi yhtiön nimi muutetaan HK Ruokatalo Groupista HKScan Oyj:ksi.
 2007 Turun tuotantolaitos suljettiin.
 2008 Tampereen tuotantoyksikkö suljettiin.
 2009 toimitusjohtaja Kai Seikku vapautettiin tehtävästään.Yle. Uutiset. 5.1.2009. tehtävissä jatkaa toistaiseksi  T3060.html viitattu 5.1.2009. Hänen seuraajakseen nousi yhtiön talousjohtaja Matti Perkonoja (2/2012 saakka).Uutiset: Matti Perkonoja HKScanin toimitusjohtajaksi
 2010 HK Ruokatalo osti tanskalaisen siipikarjayhtiö Rose Poultry A/S:än.
 2012-2016 HKScanin toimitusjohtajana toimi Hannu Kottonen.HKScanin pörssitiedote, 17.11.2011 Ylen uutiset 
 2014 HKScan luopui 11 vuotta jatkuneesta omistuksestaan (50 %) puolalaisessa lihayhtiö Sokolówissa. Osuuden osti Sokolówin toinen omistaja, tanskalainen Danish Crown.Pörssitiedote 10.6.2014 "Sokolów-kauppa on toteutunut"
 2015 HKScan tiedottaa rakentavansa Kariniemen-brändille uuden modernin siipikarjatuotantolaitoksen Raumalle, joka korvaa Euralla sijaitsevan tehtaan.Maaseudun Tulevaisuus: HKScan rakentaa broileritehtaan Raumalle, 1.10.2015
 2017 Rauman Kariniemen siipikarjatuotteita valmistava tehdas otetaan käyttöön.Rauma: HKScanin Rauman yksikkö vihittiin käyttöön, 18.8.2017
 2018 toimitusjohtaja Jari Latvanen ja hallituksen puheenjohtaja Mikko Nikula vapautettiin tehtävistään. Heidän tilalleen nimitettiin Tero Hemmilä (viimeistään maaliskuusta 2019 alkaen) ja Reijo Kiskola
 Turun ja Tampereen yksikköjen alasajon yhteydessä v. 2007 ja 2008 tuorelihan käsittely keskitettiin Forssaan ja lihavalmistetuotanto Vantaalle.
 2022 toimitusjohtaja Tero Hemmilä vapautettiin tehtävästään. HKScanin hallitus nimitti väliaikaiseksi toimitusjohtajaksi Juha Ruoholan.
 Elintarvikekonserni HKScan myy Baltian maissa sijaitsevat tytäryhtiönsä virolaiselle Maag Gruppille 90 miljoonalla eurolla siten, että kiinteä osuus on 70 miljoonaa ja loppuosan suuruus riippuu yhtiöiden tuloksesta. Tytäryhtiöiden HKScan Estonian, HKScan Latvian ja HKScan Lietuvan kaupan ennakoidaan toteutuvan vuoden 2023 toisella puoliskolla, mikäli Viron ja Latvian kilpailuviranomaiset hyväksyvät kaupan. Yhtiöiden liiketoiminnot ja noin 1 500 työntekijää siirtyvät uudelle omistajalle vasta sen jälkeen.
 HKScan myi kaikki Ruotsin liiketoimintansa ruotsalaiselle Lantmännen organisaatiolle. Lantmännenille siirtyy tuotemerkit Scan, Pärsons ja Bullens.
 Tanskan tytäryhtiönsä HKScan Denmarkin yhtiö myy alankomaalaiselle Plukon Food Groupille 2024 mikäli Tanskan kilpailuviranomaiset hyväksyvät kaupan.
 Yhtiön nimi muuttui HKFoodsiksi toukokuussa 2024.

 Swedish Meatsin liiketoiminnan osto 
HK Ruokatalon hankittua vuonna 2007 omistukseensa Ruotsin suurimman liha-alan yrityksen Swedish Meatsin konsernista tuli Pohjoismaiden johtava liha-alan yhtiö, ja Euroopan viidenneksi suurin liha-alan yritys noin kahden miljardin euron liikevaihdolla. Tässä vaiheessa konserni vaihtoi nimekseen HKScan. Lähes 330 miljoonan euron yritysostoa edelsi Swedish Meatsin liiketoimintojen yhtiöittäminen, perustettava yritys otti nimekseen Scan AB. Kauppa vahvistui lopullisesti 29. tammikuuta 2007, kun Scan AB:n toiminta Ruotsissa alkoi. Kaupan jälkeen HKScan-konsernilla oli teollista toimintaa Suomessa, Ruotsissa, Tanskassa, Virossa, Latviassa ja Puolassa sekä myyntitoimistot Englannissa, Liettuassa ja Venäjällä.

pienoiskuva|HKFoodsin entinen pääkonttori Turussa maaliskuussa 2010.
 Konsernirakenne 

 HKFoods Oyj 
  Konsernijohto ja konsernihallinto
 Pääkonttori Turussa. Osia konsernijohdosta myös Vantaan Pakkalan toimipisteessä.

 HKFoods Finland Oy 
  Vantaan Pakkala
 Lihavalmisteet, valmisruuat, markkinointi, tuotekehitys, jakelu- ja logistiikkakeskus
  Forssa
 Sikateurastus ja -leikkuu, tuorelihan jatkojalostus
 Sikojen, nautojen ja broilereiden hankinta ja välitys, neuvonta
  Rauma
 Broilerituotanto, tuoreet siipikarjatuotteet, myynti
  Mikkeli
 Valmisruokien valmistus
  Eura
  Outokumpu
 Naudan teurastus ja leikkuu

 Ulkomaiset tytäryhtiöt 
Puola
  HKFoods Poland Sp. z o.o., Swinoujscie (uusi nimi voimassa 23.8.2024 lähtien)
 Pekonin valmistus
 Toimitusjohtajia 
Voitto Scharlin toimitusjohtaja, 1990–1994
Simo Palokangas toimitusjohtaja, 1994–2006
Kai Seikku toimitusjohtaja, 2006–2009 
Matti Perkonoja toimitusjohtaja, 2009–2012
Hannu Kottonen toimitusjohtaja, 2012–2016 
Jari Latvanen toimitusjohtaja, 2016–2018
 Tero Hemmilä toimitusjohtaja, 2019–2022
 Juha Ruohola väliaikainen toimitusjohtaja, 2022–2/2023
 Juha Ruohola toimitusjohtaja, 3/2023–

 Lähteet    

 Kirjallisuutta 
 Puro, Laura ja Åberg, Veijo: Lihatalonpojat ja heidän yhtiönsä. LSO, HKScan ja liha-alan muutos. Porvoo 2012. 

 Aiheesta muualla 
 HKFoods Finlandin kotisivut
 HKFoods Agrin kotisivut
 LSO Osuuskunnan kotisivut 
 HKFoodsin ja LSO:n historian aikajana

Luokka:Teurastamot
Luokka:Suomalaiset elintarvikeyritykset
Luokka:Suomalaiset pörssiyhtiöt
Luokka:Turkulaiset yritykset